20.12.2007 Jurnalul Oficial al Uniunii Europene L 335[13 REGULAMENTUL (CE) NR. 1517/2007 AL COMISIEI din 19 decembrie 2007 de modificare a anexei III la Regulamentul (CEE) nr. 2092/91 al Consiliului privind derogarea referitoare la separarea liniilor de producție de hrană ecologică şi neecologică pentru animale COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (!), în special articolul 13 a doua liniuță, întrucât: (1)  Anexa III partea E punctul 3 al doilea paragraf la Regu- lamentul (CEE) nr. 2092/91 prevede o derogare de la obligația ca toate echipamentele folosite în unitățile de preparare a furajelor combinate care intră sub incidența Regulamentului (CEE) nr. 2092/91 al Consiliului să fie complet separate de echipamentele folosite pentru furajele combinate care nu intră sub incidența regula- mentului respectiv. Această derogare se încheie la 31 decembrie 2007. (2)? Experienţa arată că această derogare este aplicată pe scară largă de către operatori. Folosirea aceleiași linii de producție pentru producţia de furaje ecologice şi neeco- logice separată în timp necesită aplicarea unor măsuri de curățare pentru garantarea integrității producției de furaje ecologice. S-au furnizat dovezi care arată că asemenea măsuri, atunci când sunt aplicate cu rigurozitate sub control strict, pot fi eficiente. (3) Articolul 18 din Regulamentul (CE) nr. 834/2007 al Consiliului din 28 iunie 2007 privind producția ecologică şi etichetarea produselor ecologice, precum şi de abrogare a Regulamentului (CEE) nr. 2092/91 () prevede ca producția de hrană ecologică procesată pentru animale să fie separată de producţia de hrană neecologică procesată fie în timp, fie în spațiu. ( În consecință, este necesară prelungirea derogării până la intrarea în vigoare a Regulamentului (CE) nr. 834/2007 începând cu 1 ianuarie 2009. (5)  Prin urmare, Regulamentul (CEE) nr. 2092/91 ar trebui modificat în consecință. (6)  Măsurile prevăzute de prezentul regulament sunt conforme cu avizul comitetului instituit prin articolul 14 din Regulamentul (CEE) nr. 2092/91, ADOPTĂ PREZENTUL REGULAMENT: Articolul 1 În anexa III partea E la Regulamentul (CEE) nr. 2092/91, în al doilea paragraf de la punctul 3, data de „31 decembrie 2007” se înlocuieşte cu data de „31 decembrie 2008”. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 19 decembrie 2007. () JO L 198, 22.7.1991, p. 1. Regulament modificat ultima dată prin Regulamentul (CE) nr. 1319/2007 al Comisiei O L 293, 10.11.2007, p. 3). Pentru Comisie Mariann FISCHER BOEL Membru al Comisiei () JO L 189, 20.7.2007, p. 1.